פגיעת הרקטה במג'דל שמס

פגיעת הרקטה במג'דל שמס התרחשה ביום שבת, 27 ביולי 2024, בחזית הצפונית במלחמת חרבות ברזל. רקטת פלק-1 עם ראש נפץ במשקל 53 קילוגרם ששיגר ארגון הטרור חזבאללה פגעה במגרש כדורגל במג'דל שמס שברמת הגולן, גרמה למותם של 12 ילדים ובני נוער, ופצעה 34 נוספים.<ref name=":1"></ref> המתקפה גרמה לפגיעה הקשה ביותר באוכלוסייה האזרחית בישראל במלחמת חרבות ברזל לאחר מתקפת הפתע ב-7 באוקטובר.

חזבאללה הכחיש את מעורבותו באירוע.<ref name=":0"></ref> מצה"ל נמסר שירי החזבאללה הוא תגובה לחיסול פעיל כוח רדואן שעות מספר לפני כן. גורמים במודיעין האמריקאי מסרו שאין ספק שהירי בוצע על ידי חזבאללה, אך לא ברור אם בשוגג.

==רקע==

בבוקר 7 באוקטובר 2023 פתחו ארגוני הטרור ברצועת עזה בהובלת חמאס במתקפת פתע רחבת-היקף שכללה חדירת אלפי מחבלים ליישובי עוטף עזה ורצח אזרחים תוך ביצוע פשעים נגד האנושות. יום אחרי המתקפה הצטרף חזבאללה ללחימה והחל לירות טילי נ"ט, רקטות ופגזי ארטילריה לעבר יישובים ומוצבים ישראליים.

==התקיפה==
ביום שבת 27 ביולי 2024, בשעה 18:18, נשמעה אזעקה במג'דל שמס. לפי ערוץ החדשות אל-מיאדין המזוהה עם חזבאללה, הארגון ירה בערך 100 רקטות באותו יום. רקטת פלק-1 מתוצרת איראן פגעה במגרש כדורגל בעיר, שנמצא ליד גינת משחקים. הרקטה פגעה שניות ספורות אחרי הישמע האזעקה. שירותי חירום, בהם מגן דוד אדום, טיפלו בפצועים אנוש, בני 10 עד 20, חלקם הועברו למרפאות מקומיות,<ref name=":1" /> וחלקם הועברו לבתי חולים שונים בצפון. במהלך הערב נקבע מותם של 12 ילדים וילדות, נערים ונערות בגילאי 10–16.

במתקפה נהרגו שלושה שחקנים במחלקת הנוער של מועדון ספורט בני ממבע הגולן: ג'ון ודיע אבראהים בן ה-12, חאזם אכרם אבו סאלח בן ה-15, ואמיר רביע אבו סאלח בן ה-16. איתם נהרגו עוד נערים בני משפחתם של חאזם ואמיר: יזן נאיף אבו סאלח בן ה-12 ופג'ר ליית' אבו סאלח בן ה-16. עוד בהרוגות, שתי ילדות שחקניות כדורסל מהפועל צעירי הגולן: איזל נשאת איוב בת ה-12, ואלמא איימן פח'ר א-דין בת ה-11. עימן נהרגה ילדה נוספת, ויניס אדהם א-ספדי בת ה-11. נער נוסף שנהרג הוא תושב עין קנייא הסמוכה: נאזם פאח'ר סעב בן ה-15. שני ילדים נוספים ממג'דל שמס נהרגו אף הם: מילאר מועדאד א-שעאר בן ה-10, ונאג'י טאהר אל-חלבי בן ה-11. יממה לאחר פגיעת הרקטה, נקבע מותו של הילד ג'יפארא אבראהים בן ה-11, שנעדר לאחר נפילת הרקטה ונערכו אחריו חיפושים במשך כל היום, עד שזוהו שרידי גופתו. 
המסלול שעשתה הרקטה עד לפגיעתה במגרש
לפני האסון, חזבאללה קיבל אחריות על מתקפת רקטות ליד מג'דל שמס כנקמה על הריגת ארבעה פעילי חזבאללה מוקדם יותר בכפר כילא.

== תגובות ==
===בישראל===

[[ראש המטה הכללי, רא"ל הרצי הלוי, במגרש הכדורגל שבו פגעה הרקטה של חזבאללה, בפגישה עם מנהיג העדה הדרוזית מוואפק טריף, נציגי המועצה המקומית וקצינים בכירים בצבא ההגנה לישראל]]

השייח' מוואפק טריף, מנהיג העדה הדרוזית בישראל, גינה את הפיגוע: .

ראש הממשלה בנימין נתניהו קיצר את ביקורו הרשמי בארצות הברית במספר שעות.

עשרה מהנרצחים הובאו למנוחות בהלוויה במג'דל שמס ב-28 ביולי, שבה השתתפו אלפים רבים. בהלוויה נכחו גם שרים מהליכוד ומהציונות הדתית. חלקם ספגו קריאות גנאי וזעם מהתושבים וממשתתפי ההלוויה וביקורת על מדיניות הממשלה.

ב-30 ביולי ישראל הרגה את פואד שוכר בסיכול ממוקד מהאוויר. פואד שוכר היה רמטכ"ל חזבאללה ויועצו הקרוב של חסן נסראללה, שהיה אחראי על ירי הרקטה על מג'דל שמס. משרד הבריאות בלבנון הודיע כי בתקיפה נהרגו גם אישה ושני ילדים<ref></ref> ו-85 אנשים נפצעו.<ref></ref>

===בעולם===
בכיר בחזבאללה, מוחמד עפיף, טען כי הארגון אינו אחראי למתקפה על מג'דל שמס. בהודעה רשמית של חזבאללה, הארגון הכחיש "כל קשר לאירוע".<ref name=":0" /> צה"ל דחה את הכחשת חזבאללה והודיע כי לפי הערכות המצב בצה"ל והמודיעין, הירי למג'דל שמס בוצע על ידי חזבאללה.<ref name=":1" />
הרמטכ"ל הרצי הלוי במקום הפגיעה

* ממשלת לבנון גינתה את התקיפה ומסרה: .

* ארצות הברית גינתה גם היא את התקיפה ומסרה: .

* האיחוד האירופי, שליח האו"ם למזרח התיכון וכן מדינות נוספות ובהן בריטניה, קנדה, שוודיה, ארגנטינה ובלגיה גינו את התקיפה אך קראו לשמור על איפוק כדי להימנע מהסלמה נוספת. נשיא ארצות הברית לשעבר והמועמד לנשיאות ארצות הברית דונלד טראמפ גינה בחריפות את רצח הילדים ואת חזבאללה וציין שממשלו הכיר בריבונות של ישראל על רמת הגולן.

חִכְּמַת אל-הִגְ'רי, המנהיג הרוחני של הדרוזים בסוריה, גינה גם הוא את התקיפה: . גם מנהיג הדרוזים בלבנון גינה את התקיפה.

== קישורים חיצוניים ==

* 
* 
* 
* 

== ביאורים ==

==הערות שוליים==

*
קטגוריה:רמת הגולן
קטגוריה:סכסוך ישראל–חזבאללה
קטגוריה:מלחמת חרבות ברזל
קטגוריה:גבול ישראל–לבנון
קטגוריה:גבול ישראל–סוריה
קטגוריה:מג'דל שמס
קטגוריה:ישראל: מיתות מצולמות
קטגוריה:רצח קטינים בישראל על רקע לאומני
קטגוריה:חזבאללה: פיגועים
קטגוריה:פיגועים שבהם נרצחו בני משפחה